OzLabs/hebrew-wiki-articles huggingface dataset:
לבנה (עיר מקראית)

נחלות שבטי ישראל
לִבְנָה הייתה עיר מקראית בשפלת יהודה, הנזכרת בתנ"ך.

העיר נזכרת תחילה בכיבושי יהושע בן נון, כעיר השוכנת בין מקדה ולכיש. כך, מובא בספר יהושע: .

== רקע היסטורי ==
העיר נזכרת ברשימת 31 המלכים שהביס יהושע בן נון, לצד עדולם.

בהמשך ספר יהושע, העיר נזכרת ברשימת ערי השפלה שבנחלת שבט יהודה: . על פי הגורל שנערך במשכן שילה על ידי יהושע בן נון ואלעזר הכהן, העיר ומגרשיה עלתה בין השלוש עשרה ערי הכהנים, ובכך שימשה גם כעיר מקלט.

עם עלייתו לשלטון של יורם (מלך יהודה), מרדה בו אדום, באותה עת גם העיר לבנה מרדה במלכותו: .

מאוחר יותר, מוזכרת כאחת מערי שפלת יהודה עליהן צר סנחריב מלך אשור. כמו כן מוזכר כי אמם של המלכים יהואחז וצדקיהו הייתה "חֲמוּטַל בַּת יִרְמְיָהוּ מִלִּבְנָה".

== זיהוי המקום ==
אוסביוס, בחיבורו האונומסטיקון (תחילת המאה ה-4 לספירה), ציין כי בימיו היה כפר בשם "ליבנה" באזור בית גוברין.

כיום מקובל לזהות את העיר הקדומה עם תל בורנה ("תל ברנאט" במקור), צפונית מערבית לבית גוברין. זכריה קלאי הציע בשנת תשל"א לזהות את לבנה בתל גודד. צבי אילן שיער בשנות ה-70 שלבנה נמצאת בתל עירני.

==הערות שוליים==

קטגוריה:נחלת שבט יהודה
קטגוריה:יישובי המקרא
קטגוריה:ערי הכהנים
איווה סיטי

איווה סיטי (באנגלית: Iowa City) היא בירת מחוז ג'ונסון במדינת איווה בארצות הברית. העיר שוכנת על גדות נהר איווה במזרח המדינה. בעיר מתגוררים 67,862 תושבים (נכון ל-2010), והיא העיר החמישית מבחינת גודל אוכלוסייתה באיווה. במטרופולין של העיר מתגוררים 152,586 תושבים (נכון ל-2010).

==היסטוריה==
המקור של העיר הוא בחוק שעבר באספת הנבחרים של טריטוריית איווה ב-21 בינואר 1839, לפיו תעבור בירת הטריטוריה לעיר חדשה שתיקרא איווה סיטי, בעקבות יוזמה של מושל הטריטוריה רוברט לוקאס להעביר את בירת הטריטוריה מברלינגטון קרוב יותר למרכז הטריטוריה.

ב-1 במאי באותה שנה נקבע המקום בו תוקם העיר והעבודות החלו כעבור חודש. ב-1841 הבירה עברה באופן רשמי מברלינגטון לאיווה סיטי וב-1842 הושלמה בניית בניין הקפיטול החדש של הטריטוריה. איווה סיטי המשיכה להיות הבירה גם כשהטריטוריה קיבלה מעמד של מדינה ב-1846, אך ב-1857 הבירה עברה לדה מוין.

==חינוך==
בעיר נמצאת אוניברסיטת איווה, שהיא גם גורם משמעותי בכלכלה המקומית.

==תחבורה==
בעיר נמצא שדה התעופה העירוני של איווה סיטי, המשמש בעיקר לתעופה כללית. כמו כן במרחק של 32 קילומטרים צפון-מערבית לעיר נמצא נמל התעופה איווה המזרחית, המשרת את העיר סידר רפידס.

בקרבת העיר עובר כביש בין-מדינתי 80 המקשר בין סן פרנסיסקו בקליפורניה ובין טינק בניו ג'רזי.

==קישורים חיצוניים==

* 
* 

==הערות שוליים==

*
קטגוריה:איווה: ערים
קטגוריה:יישובים שהוקמו ב-1839
ווטרלו (איווה)

ווטרלו (באנגלית: Waterloo) היא בירת מחוז בלאק הוק במדינת איווה בארצות הברית. העיר שוכנת על גדות נהר סידר במזרח איווה. בעיר מתגוררים 68,406 תושבים (נכון ל-2010), ובמטרופולין של העיר מתגוררים 167,819 תושבים (נכון ל-2010).

==היסטוריה==
במקום בו נמצאת העיר היום היו מספר התיישבויות של שבט המסקוואקי (Meskwaki). עד הקמת העיר האזור נודע בשם "פריירי רפידס קרוסינג" (Prairie Rapids Crossing).

ב-1845 הגיעו המתיישבים הראשונים לאזור והם הקימו את העיירה שבפועל אימצה לעצמה את שם האזור אף על פי שהוא לא היה שמה הרשמי. כעבור שנים ספורות תושב העיירה צ'ארלס מולן (Charles Mullan) הגיש בקשה להקמת סניף דואר בעיירה, אך היה צריך לרשום את שם המקום של סניף הדואר המיועד. מולן החליט לבחור בשם "ווטרלו" ולאחר שהסניף הוקם ב-29 בדצמבר 1851 תושבי העיירה אימצו את השם באופן רשמי.

העיר התפתחה בקצב מהיר מאוד בסוף המאה ה-19 ובתחילת המאה ה-20 והמשיכה בגדילה גם לאחר מכן.

ווטרלו נפגעה משיטפונות גדולים ב-1993 וב-2008, אך הפגיעה לא הייתה משמעותית והעיר התאוששה תוך זמן קצר.

==כלכלה==
עד שנות ה-80 של המאה ה-20 הכלכלה המקומית התבססה בעיקר על חקלאות וייצור ציוד חקלאי במפעלים של חברות כמו ג'ון דיר, אך באותו זמן ענף החקלאות החל להידרדר וכיום הכלכלה המקומית מסתמכת בעיקר על תעשייה.

==תחבורה==
את העיר משרת נמל התעופה האזורי ווטרלו, שנמצא במרחק של 6 קילומטרים צפון-מערבית למרכז העיר ומציע טיסות לשיקגו.

==ערים תאומות==
* 
* 

==קישורים חיצוניים==

* 
* 

==הערות שוליים==

קטגוריה:איווה: ערים
קטגוריה:יישובים שהוקמו ב-1845
הסרט הערבי של יום שישי

הסרט הערבי של יום שישי הייתה תופעת קאלט ישראלית שנמשכה כשלושה עשורים, משנת 1968 ועד שנות ה-90. 

מדי ערב שבת שידרה הטלוויזיה הישראלית (לימים הערוץ הראשון) סרט קולנוע מצרי, ומשבצת שידור זו זכתה לפופולריות ניכרת וחוצת-מגזרים.

== היסטוריה ומאפיינים ==
שידורי הסרט הערבי החלו עם השקת השידורים הסדירים של הטלוויזיה הישראלית בשנת 1968 – כשנה לאחר מלחמת ששת הימים, שבה נלחמה ישראל בשלוש מארבע שכנותיה הערביות – ונמשכו לאורך מלחמת ההתשה ומלחמת יום הכיפורים, בתקופה שהעולם הערבי בכללותו נחשב בישראל כאויב (ומצדו גילה יחס עוין כלפי המדינה היהודית) ואלמנטים מתרבויות ערב נחשבו ככלל (ובוודאי בזרם המרכזי) כנחותים ודחויים. חרף זאת, רצועה זו זכתה לפופולריות רבה בקרב כל הקבוצות בישראל, והצפייה בסרט הערבי הפכה למעין טקס משפחתי קבוע, מדורת שבט. עם זאת, היחס אליה היה כאל תופעה פולקלוריסטית שאין לקחת ברצינות רבה.
שידורי סרטי הקולנוע הערביים, מדי שבוע בערב שבת, נמשכו כשלושה עשורים. ב-1974 נוספו לסרטים כתוביות בעברית.

סרטי הקולנוע ששודרו התאפיינו בגוון מלודרמטי ניכר (מקביל במידה חלקית לז'אנר סרטי הבורקס שהיה נפוץ בקולנוע הישראלי באותה תקופה).
יורם פריד תיאר ב"מעריב" קונבנציה קולנועית זו:

בתחילת העשור הראשון של המאה ה-21 הוחלט ברשות השידור להעביר את שידור הסרט הערבי מהבמה המרכזית של ערוץ 1 לערוץ צדדי יותר, ערוץ 33, בו שודרו עד לסגירת רשות השידור ופתיחתו של תאגיד השידור הישראלי ב-15 במאי 2017 סרטים מצריים משנות ה-40 של המאה ה-20 ועד לשנות האלפיים אך לפי בקשה מיוחדת שידורי הסרט הערבי חזרו לשדר גם בערוץ מַכַּאן 33 (בערבית) של תאגיד השידור הישראלי, הפעם הסרט משודר ביום שבת בצהריים.

==התייחסויות בתרבות==
* במסגרת תוכנית הבידור "זהו זה!" הופק ב-1986 פרק שהיה גרסה פארודית של הסרט הערבי, ואשר הפך לאחד הפרקים הפופולריים ביותר בסדרה.
* להקת פנצ'ר הקדישה לרצועת הסרטים הערביים את השיר "[http://shironet.mako.co.il/artist?type=lyrics&lang=1&prfid=2213&wrkid=13161 סרט יום שישי]" (מילים: דידי הררי, לחן: אורי לשמן).
* הקומיקאי גיל קופטש זכה לחשיפה טלוויזיונית ראשונה כשהגיש את פינת הסרט הערבי בתוכנית "שישי חי" בראשית ימי ערוץ 2 המסחרי ב-1993.
* בשנת 2015 הוציא הראפר הישראלי טונה שיר מחווה לתרבות בשם "סרט ערבי".

==מחקר==
בשנת 2015 יצא סרט דוקומנטרי של אייל שגיא ביזאווי ושרה צפרוני בשם "סרט ערבית", המתאר את התופעה.

==לקריאה נוספת==
* גיורא גודמן, "הצנזורה על סרטי קולנוע ערביים במדינת ישראל, 1967-1948", עיונים: כתב עת רב-תחומי לחקר ישראל, כרך 39 (2023), מכון בן-גוריון לחקר הציונות, 2023, עמ' 199–224.

==קישורים חיצוניים==
* 
* שמעון פרנס, , "חלום לים התיכון", הטלוויזיה החינוכית, 30 במאי 2012 (שיחה עם אייל שגיא)
* 
* 
* עופר מתן, [http://timeout.co.il/תרבות/טלוויזיה/אייל-שגיא-ביזאווי-סרטו-החדש-סרט-ערבית אייל שגיא ביזאווי ושרה צפרוני על סרטם "סרט ערבית"], Time Out ישראל, 3 ביוני 2015
* 

בתרבות:
* , זהו זה!, הטלוויזיה הישראלית, 1986
* [http://room404.net/?p=50758 הסרט הערבי מגיע לאינטרנט בגרסת הדאחקה בבלוג “רגעי הזהב של הטלוויזיה המצרית, רי-ויזיטד”], חדר 404, 9 באפריל 2012

==הערות שוליים==

קטגוריה:ישראל: תרבות
קטגוריה:טלוויזיה בערבית בישראל
קטגוריה:הערוץ הראשון: תוכניות וסדרות
קטגוריה:קולנוע במצרים
קטגוריה:ערב שבת
קטגוריה:יום שישי

__NOTOC__
נל קרטר

נל קרטר (באנגלית: Nell Carter; 13 בספטמבר 1948 - 23 בינואר 2003) הייתה שחקנית וזמרת יהודייה-אמריקאית. זוכת פרס טוני ופרס אמי ומועמדת 2 פרסי גלובוס הזהב על תפקידה בקומדיית המצבים .

==קורות חיים==
נולדה בשם נל רות' הארדי בעיר ברמינגהאם שבאלבמה. איבדה את אביה בגיל שנתיים לאחר שזה התחשמל למוות. היא גדלה כנוצרייה, הייתה נערת מקהלה בקהילתה ושרה שירי גוספל בתחנת הרדיו המקומית.

בגיל 16 עברה אונס ומכך נכנסה להריון, היא ילדה בת ומסרה אותה לדודתה שתאמץ אותה. בגיל 19 עזבה את אלבמה ועברה להתגורר בניו יורק שם שרה בבתי קפה לפני שהצליחה לפרוץ.

== קריירת משחק ==
קרטר החלה את דרכה כשחקנית תיאטרון בברודוויי בראשית שנות ה-70, היא זכתה בפרס טוני על תפקיד ראשי מוערך במחזמר "Ain't Misbehavin' ". היא התפרסמה לראשונה בשנת 1979 לאחר הופעתה המוזיקלית בדרמה המוזיקלית הקומית של מילוש פורמן "שיער". היא זכתה להכרה גם בזכות תפקידי משנה בסדרה "התקווה של ראיין" ובסרט "בעיות מודרניות".

בשנת 1981 הופיעה לראשונה בתפקיד ראשי בחייה, בקומדיית המצבים . קרטר גילמה במשך שש עונות הסדרה את הזמרת נלי רות "נל" הרפר, היא הועמדה על משחקה פעמיים לפרס גלובוס הזהב ולפרס אמי.

היא זכתה בפרס אמי בשנת 1982 על הביצוע המוזיקלי שביצעה ביחד עם השחקן אנדרה דה שילדס בשחזור הטלוויזיוני למחזמר "Ain't Misbehavin' ".

בתחילת שנות ה-90 השתתפה קרטר בסיטקום "Hangin' with Mr. Cooper" בתפקיד מנהלת התיכון פמלה ג'יין מור.

== חיים אישיים ==
בצל ההצלחה שלה בראשית שנות ה-80 סבלה קרטר מבעיות של התמכרות לסמים. היא ניסתה להתאבד ובשל כך נכנסה למוסד גמילה.

התגיירה בשנת 1982 לאחר שנישאה למתמטיקאי ג'ורג' קרינקי, השניים התגרשו לאחר כעשר שנים. קרטר הייתה אם לשלושה - בת אותה ילדה בגיל 16 ושני בנים אותם היא אימצה. לאחר מכן נישאה למלחין רוג'ר לרוקואה והתגרשה ממנו כעבור שנה.

היא נפטרה בתחילת שנת 2003 ממחלת לב בגיל 54 לאחר שנים בהן סבלה מבעיות רפואיות שונות.

== פילמוגרפיה ==
=== קולנוע ===
* שיער (1979)
* בעיות מודרניות (1981)
* טקס (1982)
* נבל העשב (1995)
* סווינג (2003)
* בחזרה עד חצות (2005)

=== טלוויזיה ===
*התקווה של ראיין (1979)
* The Misadventures of Sheriff Lobo (1980–1981)
* (1981–1987)
*הכדור חוזר לקופר (1993–1995)

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:גרות
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות תיאטרון יהודיות אמריקאיות
קטגוריה:שחקני תיאטרון יהודים אמריקאים
קטגוריה:זוכי פרס טוני: שחקניות
קטגוריה:זוכי אמי בפריים טיים: הופעה בתוכנית מוזיקלית
קטגוריה:זוכי פרס אובי
קטגוריה:אישים זוכי פרס דרמה דסק
קטגוריה:יהודים אפרו-אמריקאים
קטגוריה:יהודיות אפרו-אמריקאיות
קטגוריה:אישים הקבורים בבית הקברות הילסייד ממוריאל פארק
קטגוריה:אישים שניסו לשים קץ לחייהם וכשלו
קטגוריה:אמריקאיות שנולדו ב-1948
קטגוריה:אמריקאים שנולדו ב-1948
קטגוריה:אמריקאיות שנפטרו ב-2003
קטגוריה:אמריקאים שנפטרו ב-2003
קפפנברג

קפפנברג (בגרמנית: Kapfenberg) היא העיר השלישית בגודלה במדינת שטיריה שבאוסטריה, והעיר הגדולה במחוז ברוק-מירצצושלאג. שוכנת בין העיר קינדברג (Kindberg), לבין העיר ברוק אן דר מורה (Bruck an der Mur), לגדות נהר מורץ (Mürz).

העיר התפרסמה בעיקר בעקבות תעשיית הפלדה שבה. הקרבה למכרות ארצברג (Erzberg) וזמינות אנרגיית מים, הצמיחו בעיר מפעלי ברזל החל מהמאה ה-15. למרות שיצור הפלדה הפך פחות חשוב בשנים האחרונות, עדיין נותרה קפפנברג כעיר תעשייתית, והמעסיק הגדול בעיר הוא מפעל הפלדה "בולר" (Böhler).

טירת אוברקפפנברג שהוקמה בשנת 1173, מתנשאת מעל לעיר. בכל שנה מתקיים בטירה פסטיבל ימי הביניים שהוא אחד הפסטיבלים הגדולים באוסטריה.

כחלק מהרפורמה המנהלית בשטיריה, מוזגה בינואר 2015 העיר פארשלוג לקפפנברג.

== קישורים חיצוניים == 

* 
* 

== הערות שוליים ==

קטגוריה:שטיריה: ערים
צבי ים גלדיים

צבי ים גלדיים (שם מדעי: Dermochelyidae) היא משפחה של צבי ים שהתפתחו בסוף הקרטיקון אך רוב המינים במשפחה נכחדו. כיום ישנו רק מין אחד ששרד - צב ים גילדי המהווה את הגדול ביותר מהצבים החיים, באורך 2.5 מטר ובמשקל של עד 900 ק"ג. זהו צב הים היחיד החי שאינו שייך למשפחה צבים ימיים וקרוב יותר למשפחה הנכחדת פרוטוסטגיים, בה היו המינים הגדולים ביותר של צבים מעולם.

בניגוד לשאר צבי הים לצבים אלה היה שריון נמוך ושטוח שעשוי מעצמות ולא מלוחיות עצם. התאמה זו נדרשת כדי לאפשר לצבים לצלול למעמקי הים בחיפוש אחרי מדוזות וחסרי חוליות רכים שהם מזונו המועדף של הצב. בניגוד לכל זוחל הוא בעל מאפיינים של בעלי דם חם כמו יונקים, איתם הוא יכול להימצא באקלימים ממוזגים בהם טרף נפוץ.

==מיון==
כיום ישנו סוג אחד במשפחה, בתוכו מין יחיד: צב ים גילדי (Dermochelys coriacea)

סוגים שנכחדו:
* Arabemys
* Corsochelys
* Eosphargis
* Mesodermochelys
* Ocepechelon
* Cosmochelys
* Protosphargis
* פספופורוס (Psephophorus)

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
גראנד ג'נקשן

גראנד ג'נקשן (באנגלית: Grand Junction) היא בירת מחוז מסה במדינת קולורדו בארצות הברית. העיר נמצאת על גדות נהר קולורדו, במקום בו נשפך אליו נהר גניסון, במרחק של כ-400 קילומטרים מערבית לדנוור, בירת קולורדו. בעיר מתגוררים 58,566 תושבים (נכון ל-2010), והיא העיר הגדולה ביותר מבחינת אוכלוסייה בחלקה המערבי של קולורדו. במטרופולין של העיר מתגוררים 146,723 תושבים (נכון ל-2010).. העיר נחשבת כאחד האתרים הפופולריים והמוערכים לטיולי שטח ורכיבת אופניים בזכות המסלולים המיוחדים והיפים שבה.

==היסטוריה==
האזור היה מיושב על ידי ילידים במשך מאות שנים לפני הקמת העיר. בערך בזמן ההקמה הקבוצה הגדולה ביותר באזור הייתה של בני שבט היוט (Ute).

במהלך המאה ה-19 עברו באזור סוחרים וציידים רבים בדרכם מערבה לאזור קליפורניה, אך לא הוקמה בו התיישבות.

בעשורים האחרונים של המאה החל גירוש של בני היוט על ידי הממשל. בעקבות כך ב-1881 האזור נפתח להתיישבות באופן רשמי. ג'ורג' קרופורד, פוליטיקאי שבא מאזור קנזס, זיהה את הפוטנציאל בהקמת עיר באזור וב-22 ביולי 1882 הוקמה גראנד ג'נקשן. משמעות השם היא "הצטלבות גראנד", ומקור שלו הוא בנהר קולורדו, שנודע אז באזור בשם גראנד, ובעובדה שהעיר נמצאת באזור בו נהר גניסון נשפך אליו ונוצרת הצטלבות נהרות.

==גאוגרפיה==
העיר ממוקמת בחלקה המערבי של קולורדו, קרוב לגבול עם יוטה ועל שפת נהר קולורדו. האזור מאופיין בנוף מדברי עם טמפרטורות נמוכות בחורף של קצת מתחת לאפס ולחום גבוה בקיץ.

==כלכלה==
כלכלת העיר מתבססת על תיירות, חקלאות, גידול מקנה והפקת נפט וגז טבעי.

==חינוך==
בעיר נמצאת אוניברסיטת קולורדו מסה.

==תחבורה==
את העיר משרת נמל התעופה האזורי גראנד ג'נקשן, המציע טיסות למספר יעדים מרכזיים במערב ארצות הברית, בעיקר פיניקס, סולט לייק סיטי ודנוור.

העיר נמצאת על מסלול כביש בין-מדינתי 70, המקשר בין מדינת יוטה ובין העיר בולטימור במרילנד.

אמטרק, מערכת הרכבות הלאומית, מספקת שירות לתחנת הרכבת הגדולה של גראנד ג'נקשן, המפעילה נסיעה יומיומית בין שיקגו לאמריוויל שבקליפורניה דרך מפרץ סן פרנסיסקו.

==קישורים חיצוניים==

* 
* 

==הערות שוליים==

קטגוריה:קולורדו: ערים
קטגוריה:יישובים שהוקמו ב-1882
צפון קרליה

צפון קרליה (בפינית: Pohjois-Karjalan, בשוודית: Norra Karelen) הוא אזור במזרח פינלנד, גובל בצפונו באזור קאינו, במזרחו ברפובליקת קרליה שברוסיה, בדרומו בדרום קרליה, ובמערבו בסאבו הדרומית ובסאבו הצפונית. בירת האזור היא העיר יואנסו.

== ערים באזור ==
קאניו מחולקת לשלושה עשר רשויות מקומיות (קונטה), מהם חמישה ערים (מודגשות):
* אואוטוקומפו (7,396)
* אילומנטסי (5,693)
* ואלטימו (2,438)
* טוהמיארבי (4,975)
* יואוקה (5,355)
* יואנסו (74,475)
* ליאקסה (12,568)
* ליפרי (12,288)
* נורמס (8,358)
* פולביארבי (4,772)
* קונטיאולאהטי (14,104)
* קיטה (9,083)
* ראאקולה (2,528)

== קישורים חיצוניים ==

* 

קטגוריה:פינלנד: אזורים
קטגוריה:קרליה (חבל היסטורי)
צ'ארלס בקווית'

צ'ארלס אלווין בקווית (אנגלית: Charles Alvin Beckwith; 22 בינואר 1929- 13 ביוני 1994) היה קולונל בצבא ארצות הברית אשר שירת בכוחות המיוחדים של צבא ארצות הברית והקים את כוח דלתא.

==ביוגרפיה==
בקווית' נולד וגדל באוסטין, טקסס. הוא בוגר אוניברסיטת ג'ורג'יה. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם בשנת 1952. באותה השנה התגייס בקווית' לצבא, עבר הכשרה כלוחם וקורס קציני חי"ר, ושירת כמפקד מחלקה ברגימנט החי"ר ה-17 שבדיוויזיית החי"ר ה-7. בשנת 1955 התנדב לכוחות המוטסים ושימש כמפקד פלוגה מסייעת ברגימנט החי"ר המוצנח ה-504 שבדיוויזיה המוטסת ה-82. בשנת 1958 לאחר שהשלים את מסלול ההכשרה בבית הספר לסיירים בפורט בנינג ואת מסלול ההכשרה בכוחות המיוחדים של צבא ארצות הברית, הצטרף לכוחות המיוחדים ונשלח לוייטנאם כיועץ צבאי. לאחר שובו נשלח לבריטניה כנספח ברגימנט השירות האווירי המיוחד ה-22. בקווית' השלים את מסלול ההכשרה של השירות האווירי המיוחד ה-22 ולמד רבות מניסיון היחידה במלחמה כנגד גרילה במלאיה. עם שובו מונה לקצין המבצעים של קבוצת הכוחות המיוחדים ה-7. לאחר מכן נשלח שנית לווייטנאם, שם פיקד על יחידת כוחות מיוחדים ששם הקוד שלה היה "פרויקט דלתא" שביצעה משימות סיור ומודיעין. בשנת 1966 נפצע בבטנו באורח אנוש. 

לאחר שהחלים באופן מלא מונה למפקד מגמת לוחמת ג'ונגל בבית הספר לסיירים. בשנת 1968 מונה בקווית' למפקד הגדוד ה-2 ברגימנט ה-327 שבדיוויזיה המוטסת ה-101 ופיקד עליו במבצעים כנגד צבא צפון וייטנאם והוייטקונג. לאחר מכן הוצב בפורט בראג. בשנת 1977 התקבלה הצעתו להקים יחידה צבאית ללוחמה בטרור על פי המודל של רגימנט השירות האווירי המיוחד ה-22 הבריטי. בקווית' מונה להקים את היחידה שקיבלה, בהתאם לשם היחידה עליה פיקד בשעתו את השם כוח דלתא. בקווית' פיקד על היחידה במבצע טופר העיט, לשחרור בני הערובה באיראן. לאחר המבצע נתקבלה המלצתו להקים את פיקוד המבצעים המיוחדים המשולבים. בשנת 1981 פרש לגמלאות.

==לקריאה נוספת==
* מרק באודן, "אורחיו של האייתולה", הוצאת מודן, מערכות ומשרד הביטחון, 2012.

==קישורים חיצוניים==

* 

==הערות שוליים==

קטגוריה:קצינים וחוגרים בצבא ארצות הברית
קטגוריה:הכוחות המיוחדים של צבא ארצות הברית
קטגוריה:מעוטרי צלב השירות המצוין
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי לב הארגמן
קטגוריה:מפקדי כוח דלתא

קטגוריה:אמריקאים שנולדו ב-1929
קטגוריה:אמריקאים שנפטרו ב-1994
פיץ' פרפקט 2

פיץ' פרפקט 2 (באנגלית: Pitch Perfect 2) הוא סרט קומדיה מוזיקלי בבימוי והפקה של אליזבת בנקס. הוא סרט המשך לסרט פיץ' פרפקט משנת 2012. הסרט מדובר על להקת אקפלה בדיונית הכוללת בין היתר את אנה קנדריק, רבל וילסון, היילי סטיינפלד, בריטני סנואו, אלקסיס קנאפ, חנה מיי לי ואסתר דין. הסרט יצא לאקרנים ב-15 במאי 2015 על ידי סרטי יוניברסל.

== עלילה ==
אחרי שהופעת הלהקה "הברדן בלאס" ביום הולדתו של הנשיא ברק אובמה הסתיימה כאסון, הלהקה הושעתה מביצוע הופעות אקפלה בפרהסיה. מנהיגת הלהקה, בקה מיטשל (אנה קנדריק), עושה עסקה ולפיה הלהקה תחזור אם הלהקה תנצח בטורניר האקפלות העולמית.
במהלך הסרט הן פוגשות מספר פעמים את הלהקה שמולה יתחרו בגמר. להקה גרמנית ששמה "דאס סאונד מאשין" (עם בירגיטה יורט סורנסן) שגורמת לברדן בלאס לחשוב שהן פחות טובות, הן מנסות לחקות את הלהקה הגרמנית אבל זה נגמר באסון.

לאחר כמה ימים אמא ובת מגיעות לאוניברסיטת ברדן, האמא הייתה חברת להקת "הברדן בלאס" בצעירותה וסיפרה לבתה אמילי עליה ועל חוויותיה בה, לכן היא נרשמה לאוניברסיטה מסיבה אחת - והיא כדי להיות נערת בלה.

היא מגיעה לביתן של הלהקה ושרה את השיר "Flashlight" שכתבה בעצמה ומתקבלת ללהקה. כדי להתאחד מחדש הן הולכות למחנה גיבוש של עובדים שהקימה אוברי (אנה קאמפ) אחרי שסיימה את הלימודים.

בזמן המחנה, הסוד של בקה מתגלה (היא עובדת בחברת הקלטות ולא מספרת לבנות) והכל מתפוצץ, היא רוצה לעזוב את המחנה ואת הלהקה.

כשבקה ברחה מהמחנה, היא נתפסה ברשת לתפיסת דובים. היא צועקת לעזרה מחברותיה ללהקה, כשהן מגלות אותה, קלואי מתחילה להתגרות בה על שבקה חושבת שהיא משתלטת על העניינים ושהיא יותר מידי תלויה בלהקה ולכן היא לא מוכנה עדיין לסיים ללמוד בניגוד לחברותיה ללהקה.

לבסוף בקה מצליחה להיחלץ מהרשת. הבנות ואוברי יושבות מסביב למדורה, ומדברות מה יהיו התוכניות שלהן בסוף השנה שלהן באוניברסיטה כולן מתחילות לשיר את "When i'm gone" ("[https://www.youtube.com/watch?v=cmSbXsFE3l8 שיר הכוסות]"),השיר שבקה חיברה (ובמקרה גם שרה אותו לאודישן הקבלה לסרט עצמו), והבנות מצליחות למצוא את קולן ולהתאחד מחדש.

אחרי כמה ימים הן מגיעות לקופנהגן, לטורניר האקפלה העולמי, שם פוגשות את להקת "דאס סאונד מאשין".

"הברדן בלאס" שרות את השיר שכתבה אמילי, בשיתוף דורות קודמים של בלות בהן אמא של אמילי ואוברי.

== שחקנים ==
* אנה קנדריק - בתפקיד בקה מישל, מנהיגת הלהקה "הברדן בלאס".
* רבל וילסון - בתפקיד "איימי השמנה", שותפה במנהיגות הלהקה.
* בריטני סנואו - בתפקיד קלואי ביילי, שותפה במנהיגות הלהקה.
* היילי סטיינפלד - בתפקיד אמילי ג'אנק, חברה בלהקת "הברדן בלאס". 
* אדם דווין - בתפקיד באמפר אלן, מנהל רומן עם "איימי השמנה".
*סקיילר אסטין - בתפקיד ג'סי, בן זוגה של בקה.

==קישורים חיצוניים==
* 

קטגוריה:סרטי 2015
קטגוריה:סרטי אולפני יוניברסל
קטגוריה:סרטי המשך אמריקאיים
קטגוריה:סרטי להט"ב מוזיקליים
קטגוריה:סרטים אמריקאיים
קטגוריה:סרטים באנגלית
קטגוריה:זוכי פרס בחירת הנוער: סרטים
קטגוריה:סרטים שצולמו בלואיזיאנה
אשנה

נחלות שבטי ישראל
אַשְׁנָה היה שמן של שתי ערים מקראיות בשפלת יהודה.

שתי הערים נזכרות בספר יהושע בתיאור ערי השפלה שבנחלת שבט יהודה.

ראשית, נמנית "אשנה" בקבוצת ערי השפלה הצפוניות: .

בהמשך, נמנית "אשנה" נוספת בקבוצת ערי השפלה הדרומיות יותר: .

החוקר שארל קלרמון-גנו הציע את זיהוי "אשנה" הראשונה עם הכפר עסלין, כשני ק"מ צפונית מזרחית לכפר סרעה (תל צרעה).

באשר ל"אשנה" השנייה, בחלק מהתרגומים הלטיניים לתנ"ך נכתב שם העיר בצורה Idna, ולכן יש המזהים אותה עם הכפר בן ימינו אידנא, הנזכר כבר באונומסטיקון של אוסביוס (תחילת המאה ה-4 לספירה) במיקומו הנוכחי, בצורה Iedna.

לפי החוקר אליעזר ליפא סוקניק, מקור השם הוא בשורש השמי א.ש.נ, שפירושו "חזק" או "רם", ויש הקושרים אותו גם לשם הפרטי הקדום "אשנא", הנזכר בחותמת עברית קדומה.

==הערות שוליים==

קטגוריה:יישובי המקרא
קטגוריה:נחלת שבט יהודה
Human T-lymphotropic virus 2

Human T-Lymphotropic Virus type 2 או HTLV-2 הוא נגיף השייך למשפחת נגיפי Retroviridae.
בניגוד לנגיף הראשון להיות מזוהה מאותה המשפחה, HTLV-1, ועל אף הדמיון הרב ביניהם (70% הומולגיה ברצף) נגיף זה כעת לא נחשב למחולל מחלה באופן ישיר בבני אדם.
הנגיף נמצא בעיקר בקרב אוכלוסיות ילידים בצפון ודרום אמריקה, כמו גם במדינות מסוימות באסייה.
ההדבקה בנגיף מתאפשרת בזמן הנקת הילוד, במהלך קיום יחסי מין לא מוגנים ועל ידי חשיפה למנות דם מזוהמות בעת עירויי דם או שימוש במחטים מזוהמות.

== וירולוגיה ==
למרות שהנגיפים HTLV-1 ו-HTLV-2 עושים שימוש ברצפטורים דומים עבור הכניסה לתאים ויכולים שניהם להדביק סוגי תאים רבים במבחנה, כאשר נבדקים תאים הנלקחים מדם נשאים מתברר כי לשני הנגיפים תאים מאכסנים שונים - בעוד HTLV-1 מדביק בעיקר תאי T נושאי החלבון CD4 (תאי T מסייעים), HTLV-2 מדביק בעיקר תאי T נושאי החלבון CD8 (תאי T ציטוטוקסיים). המשמעות היא ש־HTLV-2 מדביק ישירות את אותם התאים שמתפקידם לזהות תאים מודבקים בנגיף.

== פתוגנזה ==
הנדבקים ב־HTLV-2 ישאו אותו לכל החיים ללא סימפטומים והנגיף טרם קושר לגרימת מחלה.

קיימים דיווחים על מחלה דמוית HAM/TSP בנשאי HTLV-2 אך הקשר הסיבתי טרם הוכח ועומס ויראלי גבוה לא נראה כגורם סיכון בנגיף זה.
מחקר ארוך טווח שעקב אחרי נשאי HTLV-1, HTLV-2 וקבוצת בקרה מקרב תורמי דם בארצות הברית מצא שלנשאי HTLV-2 סיכון גבוה באופן מובהק סטטיסטית לחלות במחלות ממאירות (מסוגים שונים) ועלייה כרונית במדדי דם שונים כגון לימפוציטים וטסיות דם
. המנגנונים המובילים לכך אינם ברורים.

== קישורים חיצוניים ==

* [http://www.mdpi.com/journal/viruses/special_issues/develHTLV גיליון מיוחד בנושא HTLV בכתב העת המדעי Viruses]
* [http://www.htlvaware.com/ HTLV aware] 

==הערות שוליים==

קטגוריה:נגיפים
ויליאם בויקין

ויליאם ג'. בויקין (באנגלית: William G. Boykin; 19 באפריל 1948) הוא לוטננט גנרל אמריקאי בדימוס, יוצא הכוחות המיוחדים, אשר שימש כמפקד כוח דלתא וכסגן תת-שר ההגנה למודיעין.

==ביוגרפיה==
בויקין נולד וגדל בצפון קרולינה. הוא בוגר אוניברסיטת וירג'יניה טק. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם. בויקין התגייס לצבא ועבר הכשרה כלוחם, קורס קציני חי"ר. לאחר מכן שירת כמפקד מחלקה בדיוויזיית השריון ה-24. לאחר מכן שירת בדיוויזיה המוטסת ה-101 ולחם במלחמת וייטנאם. בתפקידו הבא שירת כמפקד פלוגה בדיוויזיית החי"ר הממוכן ה-24. בויקין השלים את מסלול ההכשרה של הכוחות המיוחדים של צבא ארצות הברית ושימש כקצין מבצעים וכמפקד פלגה בכוח דלתא, בין היתר במהלך מבצע ציפורן הנשר. לאחר מכן השתתף בויקין במבצע מטרה צודקת. בויקין שירת כמפקד כוח דלתא, ובכלל זה בקרב מוגדישו.

לאחר מכן השלים מספר תפקידי מטה ופיקוד ובין השנים 1998 ל-2000 שירת בין היתר באגף לפעולות מיוחדות. בשנים 2000 עד 2003 פיקד על בית הספר ללוחמה מיוחדת בפורט בראג ועל פיקוד המבצעים המיוחדים של צבא ארצות הברית.

ביוני 2003 מונה לסגן תת-שר ההגנה למודיעין תחת ג'ורג' ווקר בוש, ובשנת 2007 פרש בויקין לגמלאות.

==קישורים חיצוניים==

* .
* .
* 

==הערות שוליים==

קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:גנרלים בצבא ארצות הברית
קטגוריה:מפקדי כוח דלתא
קטגוריה:בוגרי אוניברסיטת וירג'יניה טק
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1948
הנטינגטון (וירג'יניה המערבית)

הנטינגטון (באנגלית: Huntington) היא העיר השנייה בגודלה במדינת וירג'יניה המערבית בארצות הברית. העיר חולשת על פני שני מחוזות: מחוז קייבל ומחוז ויין, ונמצאת בהתמזגותם של שני נהרות: נהר הגיאנדוטה ונהר האוהיו. על פי מפקד האוכלוסין של שנת 2010 מטרופולין העיר היא הגדולה ביותר במדינת וירג'יניה המערבית. הוא משתרע לאורכם ולרוחבם של שבעה מחוזות בשלוש מדינות שונות (אוהיו וקנטקי). אוכלוסיית המטרופולין 364,101 תושבים.

==היסטוריה==

==קישורים חיצוניים==

* 
מטרופולין העיר

קטגוריה:וירג'יניה המערבית: ערים
קטגוריה:יישובים שהוקמו ב-1775
סולתיים

סולתיים (שם מדעי: Sulidae) היא משפחה של עופות ימיים בינוניים מסדרת הסולתאים החיים בקרבת האוקיינוסים וצוללים כדי לתפוס דגים וטרף דומה. לעיתים משייכים אותם לסדרה נפרדת מהשקנאים הנקראת סולתאים (Suliformes) יחד עם הפריגטות, הנחשונים והקורמורנים.

== מאפיינים ==
אורכן של הסולות 60 - 85 ס"מ ומוטת כנפיהן 140 - 175 ס"מ. כנפיהן ארוכות ביותר ומכונסות לגוף במהלך צלילה כדי שלא ייפגעו. מקורן הארוך ונחיריהן נסתמים למים וכיס עור מתחת לצוואר סופג את הפגיעה במים. הן בדרך כלל צדות בחבורות. כמו רוב בני הסדרה, הסולות מאופיינות בקרום שחייה בין רגליהן והן מתהדרות בהם ובצבעיהם במהלך ריקודי החיזור המוזרים שלהם, שנתנו להן את הכינוי "עופות ליצן" או בספרדית "boobies".

הסולות מקננות במושבות צפופות בעיקר באיים מרוחקים בלב האוקיינוס, כמו גלאפגוס, ניו זילנד או אסנשן.

==מיון==
במשפחה ישנם שלושה סוגים ועשרה מינים.
*סולת גנט (Morus) 
**סולה צפונית (Morus bassanus)
**סולת הכף (Morus capensis)
**סולה אוסטרלית (Morus serrator)
*מין יחיד סולת אבוט (Papasula abbotti)
*סולה (Sula)
**סולת המסיכה (Sula dactylatra)
**סולת נסקה (Sula granti)
**סולה לבנת-בטן (Sula leucogaster)
**סולה כחולת-רגל (Sula nebouxii)
**סולה אדומת-רגל (Sula sula)
**סולה פרואנית (Sula variegata)

==קישורים חיצוניים==

* 

* [http://www.oiseaux-birds.com/page-family-sulidae.html משפחת הסולתיים] 
* 

קטגוריה:בעלי חיים שתוארו ב-1849
קטגוריה:טקסונים שתוארו בידי לודוויג רייכנבאך
*
ג'רוזלם (ניו יורק)

ג'רוזלם (באנגלית: Jerusalem, השם האנגלי של ירושלים) היא עיירה במחוז ייטס במדינת ניו יורק שבארצות הברית. בעיירה מתגוררים כ-4,500 תושבים (נכון ל-2010).

העיירה נוסדה בשנת 1789, כאשר מחוז ייטס היה עדיין חלק ממחוז אונטריו. העיירה שוכנת על גבולו הדרומי של המחוז, וגובלת עם מחוז סטובן. העיירה שוכנת לחוף אגם קאוקה, ושטחה כ-170 קמ"ר.

בין האתרים שהם בעלי חשיבות סביב העיירה ניתן למצוא את פארק לאומי אגם קאוקה ואת מכללת קאוקה.

== דמוגרפיה ==

==ראו גם==
* 

==קישורים חיצוניים==

* 

==הערות שוליים==

קטגוריה:מדינת ניו יורק: עיירות
קטגוריה:יישובים שהוקמו ב-1789
כארמור

כארמור - פתרונות משולבים לרכב בע"מ (לשעבר התכוף) היא חברה ישראלית המייצרת מכליות, מתדלקי מטוסים, רכבי כיבוי אש, רכבים משוריינים, רכבי טיהור אב"כ, רכבי פיזור הפגנות, נגררים מיוחדים וכו'. בין לקוחותיה נמצאים צה"ל, כרמל אולפינים, תנובה ומפעלי ים המלח.

החברה שוכנת באזור התעשייה ציפורית שבנוף הגליל ובאתר נוסף באזור התעשייה הדרומי של אשדוד. כארמור הייתה בעבר בשליטת חברת ברנד תעשיות שבשליטת קרן KCPS. ומיוני 2019 החברה נמצאת בתהליך כינוס נכסים.

חברות בת של החברה הם: 
* נצר סירני – התכוף פרויקטים בע"מ – (100%) המייצרת גרורים, נתמכים וציוד חריג ומיוחד. בין היתר בשנות ה-90 יצרה קרונות גרעינים (עגולים) על חוגונים מיובאים מספרד. הקרונות נמצאות בשימוש רכבת ישראל.
* גלובל ארמו – העוסקת במיגון
* שביט התכוף – (50%) העוסקת בפיתוח וייצור מיכליות ומתדלקות 
* איזי יוגב התכוף – (50%) העוסקת בתכנון וייצור ארגזים ייעודיים לרכב
* אליתן – העוסקת בנדל"ן

בחברה מעוסקים כ-100 עובדים כולל צוות של מהנדסים מתחומים רבים. 
החברה מספקת מגוון רחב של שירותים ללא צורך במיקור חוץ, כגון: עיצוב, ייצור, הרכבה, ביקורת, ספרות מקצועית, וקטלוג.

== היסטוריה == 
החברה נוסדה בשנת 1947 בשם "התכוף" מראשי תיבות באנגלית: Hatechof - Haifa Technical Office.

במלחמת העצמאות המשוריינים שהחברה פיתחה שימשו בשיירות בדרכים הנצורות. לאחר קום המדינה החברה התרחבה לתחומים נוספים.

בשנת 1976 יוסף מהרשק, הבעלים של החברה, הורשע בנתינת שוחד לתת-אלוף חיים ירון (אשר זוכה) על מנת לקדם את עסקי חברת התכוף.

בשנת 1981 הפכה החברה לחברה ציבורית. 

בשנת 1997 רכשה החברה את מפעל המתכת של קיבוץ נצר סרני.

בשנת 2001 הורשעו יוסף ויובל מהרשק, הבעלים של החברה, בשימוש במידע פנים.

בשנת 2004 החברה, שהייתה עד אז בבעלות משפחת מהרשק (יוסף מהרשק ובנו יובל), נכנסה להקפאת הליכים בגין חובות של כ-50 מיליון שקל ונמכרה בעקבות כך לקבוצת סולאור בבעלות דוד אורון.

בשנת 2011 החברה נקלעה לקשיים עקב ירידה בהזמנות וכ-200 מיליון שקל חובות, אך לאחר מכירתה לחברת ברנד תעשיות התאוששה בעקבות כניסה מאסיבית של חוזים חדשים.

בשנת 2015 החברה החליפה את שמה מ"התכוף" ל"כארמור" (Carmor).

בשנת 2016 גזר בית משפט הפדרלי בקונטיקט על יובל מהרשק, הבעלים לשעבר של חברת התכוף, שלושים חודשי מאסר על הונאת המערכת הסיוע הצבאית בארצות הברית.

ביוני 2019, בעקבות חובות בהיקף המוערך בכ-80 מיליון שקל, מונו כונסי נכסים מטעם הנושים המרכזיים של כארמור, בנק מזרחי-טפחות ובנק דיסקונט.

== עסקאות בולטות ==
* 2004 הזמנה של משרד הביטחון של ישראל לייצור 100 רכבי "זאב", היקף ההזמנה הוא 13.5 מיליון דולר.
* 2012 זכייה במכרזים לאספקת כבאיות סער ואשד לרשות הארצית לכבאות והצלה וכן במכרז לאספקת רכבי פיזור הפגנות למשטרת ישראל.
* 2013 זכייה במכרז לאספקת כלי רכב ממוגנים ורכבים לפיזור הפגנות למשטרת סאו פאולו בברזיל.
* 2014 זכייה במכרזים לאספקת כבאיות ומערכות תדלוק ללקוחות בחו"ל.
* 2015 זכייה במכרז לאספקת עשרות כלי רכב ממוגנים ללקוח בחו"ל.

==קישורים חיצוניים==
* [https://web.archive.org/web/20160505004332/http://www.netzer-sereni.co.il/ אתר חברת נצר סירני]
* 
* 
* 
* 
* 

== הערות שוליים ==

קטגוריה:יצרני רכב ישראליים
קטגוריה:נוף הגליל: חברות
קטגוריה:תעשיית נשק בישראל
קטגוריה:יצרני ציוד נייד מסילתי
ג'רוזלם (אוהיו)

ג'רוזלם (באנגלית: Jerusalem, השם האנגלי של ירושלים) הוא כפר במחוז מונרו במדינת אוהיו שבארצות הברית. שטחו של הכפר 0.62 קמ"ר. האזור הוא חבל ארץ חקלאי במזרח מדינת אוהיו (כ-200 ק"מ ממזרח לבירה קולומבוס, ובסמוך לנהר אוהיו שהוא הגבול בין המדינות אוהיו ומערב וירג'יניה). את האזור החלו ליישב בסוף המאה ה-18 מתיישבים פרוטסטנטים, צאצאי מהגרים מאירופה (בעיקר גרמניה), שדגלו בעבודת כפיים ללא עבדות. חבל הארץ הוא גם חלק מ"חגורת התנ"ך" האמריקאית המאופיינת באוכלוסייה דתית של בני זרמים פרוטסטנטיים שונים עם זיקה חזקה לתנ"ך. מעבר לנהר אוהיו נמצא הכפר בית לחם, בצפון מדינת מערב וירג'יניה.

==נתונים דמוגרפיים==
נכון לשנת 2010, בכפר 161 תושבים (כ-50 משפחות), כולם לבנים (בערך 50 משפחות). צפיפות האוכלוסין היא 259 נפשות לקמ"ר. הגיל הממוצע הוא 43.8 שנה.

ההכנסה הממוצעת למשפחה היא 41,875 דולר לשנה (7.9% מהאוכלוסייה ו-4.3% מהמשפחות הם מתחת לקו העוני) (נכון לשנת 2013).

==ראו גם==
* 

==קישורים חיצוניים==

==הערות שוליים==

קטגוריה:אוהיו: יישובים
קטגוריה:ארצות הברית: כפרים
ג'ורג' אולה

ג'ורג' אנדרו אולה (באנגלית: George Andrew Olah; 22 במאי 1927 - 8 במרץ 2017) היה כימאי יהודי הונגרי ואמריקאי. מחקרו עסק בהפקת קרבוקטיונים באמצעות סופר-חומצה. על מחקרו זה, זכה בפרס נובל לכימיה לשנת 1994.

מחקרו על סופר-חומצות ושימושן במחקר על תהליך הקרבוקציה, הניב גם את חומצת הקסם של אולה, שזכתה בשמה הודות ליכולת המדהימה של החומצה להמיס שעוות נרות. חומצת הקסם היא בעצם תערובת של חומצת לואיס, אנטימון פנטאפלואוריד וחומצה פלואורוגופרתית (חומצת ברונסטד).

==קורות חיים==

ג'ורג' אולה נולד ב-1927, בבודפשט בירת הונגריה, למשפחה יהודית. סיים דוקטורט באוניברסיטה הטכנית של בודפשט ועזב את הונגריה ב-1956.

כיהן כפרופסור לכימיה ולהנדסה באוניברסיטת דרום קליפורניה ועמד בראש "מכון לוקר לחקר ההידרוקרבונים" (Loker Hydrocarbon Research Institute) אותו ייסד. פרסם כ-1,400 מאמרים מדעיים ועל שמו רשומים 120 פטנטים. כתב יותר מ-20 ספרים, כולל ספר על "כלכלת מתנול" והוענקו לו עשרות פרסים יוקרתיים, בנוסף לפרס נובל, לרבות 15 תוארי כבוד מאוניברסיטאות ברחבי העולם.

בשנת 2013 קיבל יחד עם פרופ' סוריה פרקש את פרס ראש הממשלה לחדשנות בתחום תחליפי נפט.

==מחקריו==

מחקרים בתחום הקרבוקטיונים, חומרי ביניים בתגובות אורגניות שהבנת התנהגותם מאפשרת הבנה ושליטה בסינתזה האורגנית.

==פרסומים נבחרים==
<div class="mw-content-ltr">
*Olah, G. [http://www.osti.gov/cgi-bin/rd_accomplishments/display_biblio.cgi?id=ACC0356&numPages=8&fp=N "Superacid Catalyzed Depolymerization and Conversion of Coals. Final Technical Report."], University of Southern California, United States Department of Energy, (1980).
*Olah, G. A. [http://www.osti.gov/cgi-bin/rd_accomplishments/display_biblio.cgi?id=ACC0357&numPages=5&fp=N "Superacid Catalyzed Coal Conversion Chemistry. 1st and 2nd Quarterly Technical Progress Reports, September 1, 1983-March 30, 1984."], University of Southern California, United States Department of Energy, (1984).
*Olah, G. A. [http://www.osti.gov/cgi-bin/rd_accomplishments/display_biblio.cgi?id=ACC0358&numPages=6&fp=N "Superacid Catalyzed Coal Conversion Chemistry. Final Technical Report, September 1, 1983-September 1, 1986."], University of Southern California, United States Department of Energy, (1986).
</div>

==קישורים חיצוניים==

* 
* [https://nobel.anumuseum.org.il/persona/גורג-אולה/ ג’ורג’ אולה], אנשי סגולה - יהודים זוכי פרס נובל, באתר [https://www.anumuseum.org.il/he/ בית התפוצות].
* 
* 

==הערות שוליים==

קטגוריה:זוכי פרס נובל לכימיה
קטגוריה:זוכי פרס נובל יהודים אמריקאים
קטגוריה:זוכי פרס נובל יהודים הונגרים
קטגוריה:כימאים יהודים הונגרים
קטגוריה:כימאים יהודים אמריקאים
קטגוריה:עמיתים יהודים בחברה המלכותית
קטגוריה:עמיתים זרים בחברה המלכותית
קטגוריה:סגל אוניברסיטת דרום קליפורניה
קטגוריה:זוכי מלגת גוגנהיים
קטגוריה:מהגרים מהונגריה לארצות הברית
קטגוריה:אמריקאים שנולדו ב-1927
קטגוריה:אמריקאים שנפטרו ב-2017
עקיבא נוביק

עקיבא ראול נוֹבִיק (נולד ב־16 באוגוסט 1988) הוא עיתונאי ישראלי. מגיש מהדורת "חדשות הלילה" בערוץ כאן 11 של תאגיד השידור הישראלי, נוסף על כך יצר את ההסכת "לך תזכור" של כאן הסכתים. בעבר היה הכתב הפרלמנטרי של חדשות 13 וכתב שטחים, חרדים וכנסת בידיעות אחרונות.

==ביוגרפיה==
נוביק נולד בירושלים וגדל בעפרה. הוא בנו של יצחק נוביק, ממורשעי המחתרת היהודית, ונכדו של ד"ר שמשון נוביק, ממובילי הוראת הכימיה בישראל. למד בישיבה תיכונית חיספין ובמכינה קדם־צבאית בפדואל. 

ב־2007 התגייס לגלי צה"ל ושובץ במחלקת חיילים וצבא. הוא שירת ככתב השני לענייני צבא, כעורך וכמפיק במחלקה הצבאית, בין השאר של התוכניות "קולה של אמא", "רצועת הביטחון" ו"שטח שש". לאחר שחרורו מצה"ל החל לעבוד באוגוסט 2010 בידיעות אחרונות, ושם שימש כתב שטחים וכתב לענייני דתות. ב־2014 מונה גם לכתב הפרלמנטרי של העיתון, וכעבור כמה חודשים פרש מתפקיד זה. 

ביוני 2015 מונה לכתב הפרלמנטרי בחדשות 10 (שהפכו ב־2019 להחדשות 13 עם המיזוג עם רשת 13).

ב־2017 דורג במקום ה־44 ברשימת הצעירים המבטיחים בארץ מתחת לגיל 30 של הירחון "פורבס ישראל".<ref></ref>

ביוני 2017 פרסם את הסדרה "דתיים על הרצף", העוסקת בתופעת הדתל"שים. התוכנית טבעה לראשונה את המונח "דתיי רצף". בסוף 2018 פרסם סדרת כתבות נוספת, "מישהו שומע אותי", על אודות התפילה הישראלית. באותה השנה קיבל תואר במשפטים ב.

הופיע כפאנליסט מחליף בתוכנית הסאטירה "גב האומה" בערוץ 13. נמנה בעבר עם כותבי המדור הסאטירי "אפעס", שראה אור במוסף הפוליטי של "ידיעות אחרונות". לצד פעילותו העיתונאית נוביק מפעיל חשבונות פופולריים ברשתות החברתיות פייסבוק וטוויטר.

ב־1 ביולי 2020, לאחר שהחליט שלא לקבל תפקיד אחר שהוצע לו, התפטר נוביק מחדשות 13, כשצייץ בטוויטר ציוץ שהיה דומה לנוסח הציוץ של טלי מורנו על פיטוריה בעקבות תוכנית הקיצוצים בחברה.

ב־26 ביולי 2020 הודיע נוביק כי הוא מצטרף לתאגיד השידור הציבורי, כמגיש וכפרשן בחטיבות הדיגיטל, הרדיו והחדשות. בתחילת דרכו הגיש את תוכנית נוביקסון לצידו של חיים לוינסון. החל מיוני 2022 ולאחר עזיבתו של לוינסון את התאגיד, נוביק מגיש תוכנית פוליטיקה ביחד עם רינה מצליח בכאן ב בשם "רינה ועקיבא". 

כותב טור שבועי במדור הדעות של 'הארץ' מאז 2020, וטור אישי בעיתון הדתי-לאומי 'שביעי'. 

באוגוסט 2020 השתתף בשעשועון "מי רוצה להיות מיליונר" בקשת 12 וזכה ב־125,000 ש"ח.

שימש פרשן, לצד אסף ליברמן, במשדרי אירוויזיון 2021, אירוויזיון 2022, אירוויזיון 2023 ואירוויזיון 2024. הצמד שידרו יחדיו גם את טקס הדלקת המשואות בערב יום העצמאות בהר הרצל.

ביום השואה 2022 (תשפ"ב) יצר את סדרת ההסכתים "לך תזכור", העוסקת בזיכרון השואה ובהשפעתה על החברה הישראלית.<ref></ref><ref>, </ref>. הסדרה מתעדכנת מדי שנה, נכון ליוני 2024 פורסמו 12 פרקים. 

ביולי 2022 החליף את רומי נוימרק בהגשת "חדשות הלילה" בכאן 11.

באוגוסט 2024 חשף נוביק שהוא סובל מדלקת פרקים כרונית ומטופל בתרופות ביולוגיות, ולכן הצבא מסרב לבקשותיו הרבות להתקבל לגדוד מילואים קרבי בזמן מלחמת חרבות ברזל<ref></ref>.

==קישורים חיצוניים ==

* 
* 
* 
* 

==הערות שוליים==

קטגוריה:חיילי גלי צה"ל
קטגוריה:סגל ידיעות אחרונות
קטגוריה:סגל ערוץ עשר
קטגוריה:סגל חדשות 13
קטגוריה:כתבים פרלמנטריים ישראלים
קטגוריה:כתבים לענייני חרדים
קטגוריה:מגישי פודקאסטים ישראלים
קטגוריה:עפרה: אישים
קטגוריה:בוגרי בני עקיבא
קטגוריה:בוגרי מכינות קדם-צבאיות
קטגוריה:בוגרי הקריה האקדמית אונו: משפטים
קטגוריה:פורבס 30Under30: ישראל
קטגוריה:ירושלים: אישים
קטגוריה:בוגרי ישיבה תיכונית חיספין
קטגוריה:ישראלים שנולדו ב-1988
ג'רוזלם (ניו זילנד)

כנסיית סנט ג'וזף בג'רוזלם
ג'רוזלם (באנגלית: Jerusalem, השם האנגלי של ירושלים; במאורית: Hiruharama, נהגה: "הירוהרמה") הוא כפר דייגים על גדת נהר ונגנאוי, אחד הנהרות העיקריים שבאי הצפוני של ניו זילנד. גובה היישוב מעל פני הים 227 מטרים, והוא ממוקם בחבל מנוואטו-ונגנאוי. מתגוררים בו (נכון לשנת 2018) 1,155 תושבים.

==היסטוריה==
בשנת 1854 הוקם במקום מיסיון נוצרי קתולי.

בעקבות הקמת המיסיון הוקם הכפר המקומי. בשנת 1892 הקימה סוזן אלברט (הידועה בכינוי מרי ג'וסף אוברט) את מסדר הנזירות "אחיות החסד" - מסדר שהפך לאחד המסדרים המכובדים ביותר של נזירות.

בבית הקברות של המנזר קבורים קתולים ידועים ובהם המשורר הניו זילנדי ג'יימס ק. בקסטר אשר הוא וחסידיו הקימו במקום קהילה יוצרת.

==ראו גם==
* 

==קישורים חיצוניים==

* [http://www.fallingrain.com/world/NZ/00/Jerusalem.html מפות ומצב מזג האוויר באזור ג'רוזלם, ניו זילנד]
* [https://web.archive.org/web/20150210081705/http://compassion.org.nz/jerusalem/ ג'רוזלם באתר מסדר "אחיות החסד"]

== הערות שוליים ==

קטגוריה:ניו זילנד: יישובים
קטגוריה:יישובים שהוקמו ב-1854
ירוזלם (סלובניה)

ירוזלם (בסלובנית: Jeruzalem, השם הסלובני של ירושלים) הוא כפר בנפת ליוטומר (Ljutomer) באזור פומורסקה בחבל שטיריה תחתית בסלובניה. נכון לשנת 2020 מתגוררים בו 32 תושבים.

באזור בו נמצא הכפר מגדלים גפנים ומייצרים יין, יש ליד הכפר יקב המייצר יין בשם "ג'רוזלם".

כנסיית הכפר הוקמה ב-1652 ולאחריה שאר הכפר.

==ראו גם==
* 

==קישורים חיצוניים==

* 

קטגוריה:סלובניה: יישובים
קטגוריה:יישובים שהוקמו ב-1652
אלי קרטן

אלי ז'וזף קרטן (בצרפתית: Élie Joseph Cartan; 9 באפריל 1869 – 6 במאי 1951) היה מתמטיקאי צרפתי שנודע בזכות עבודתו המרכזית על תאוריות חבורות לי והשלכותיהן הגאומטריות. תרם רבות גם לפיזיקה מתמטית, גאומטריה דיפרנציאלית ותורת החבורות.

בנו, אנרי קרטן, היה אף הוא מתמטיקאי חשוב.

== חייו ==
קרטן נולד בכפר במחוז איזר שבחבל רון-אלפ שבצרפת, בנו של נפח. למד בתחילה בתיכון בפריז ולאחר מכן החל ללמוד באקול נורמל סופרייר בשנת 1888 וקיבל את תואר הדוקטורט ב-1894. לאחר מכן החל ללמד באקדמיה בליאון ובמונפלייה וב-1903 באוניברסיטת נאנסי. ב-1909 החל ללמד בסורבון, ומונה לפרופסור שם ב-1912, תפקיד בו החזיק עד פרישתו ב-1940.

== עבודתו ==
על פי דבריו עצמו, עיקר עבודתו של קרטן התרכזה בתאוריות קבוצות לי (186 מאמרים שהתפרסמו בין השנים 1893 - 1947). הוא החל בהנחת היסודות על מרכיבי קבוצת לי פשוט, כשהוא מחבר את עבודותיהם של פרידריך אנגל ווילהלם קילינג. קרטן הציג לראשונה את הרעיון של חבורה אלגברית, נושא שלא פותח בצורה רחבה לפני שנת 1950. בנוסף הוא פיתח את ההבנה הכללית של תבנית דיפרנציאלית אנטי-סימטרית.

== פרסומים ==
<div class="mw-content-ltr">
* 
* Leçons sur les invariants intégraux, Hermann, Paris, 1922
* La Géométrie des espaces de Riemann, 1925
* Leçons sur la géométrie des espaces de Riemann, Gauthiers-Villars, 1928
* La théorie des groups finis et continus et l'analysis situs, Gauthiers-Villars, 1930
* Leçons sur la géométrie projective complexe, Gauthiers-Villars, 1931
* La parallelisme absolu et la théorie unitaire du champ, Hermann, 1932
* La méthode de repère mobile, la théorie des groupes continus, et les espaces généralisés, 1935
* Leçons sur la théorie des espaces à connexion projective, Gauthiers-Villars, 1937
* La théorie des groupes finis et continus et la géométrie différentielle traitées par la méthode du repère mobile, Gauthiers-Villars, 1937
* 
* Les systèmes différentiels extérieurs et leurs applications géométriques, Hermann, 1945
* Oeuvres complètes, 3 parts in 6 vols., Paris 1952 to 1955, reprinted by CNRS 1984:
** Part 1: Groupes de Lie (in 2 vols.), 1952
** Part 2, Vol. 1: Algèbre, formes différentielles, systèmes différentiels, 1953
** Part 2, Vol. 2: Groupes finis, Systèmes différentiels, théories d'équivalence, 1953
** Part 3, Vol. 1: Divers, géométrie différentielle, 1955
** Part 3, Vol. 2: Géométrie différentielle, 1955
</div>

==קישורים חיצוניים==

* 

== הערות שוליים ==

קטגוריה:עמיתים זרים בחברה המלכותית
קטגוריה:חברי האקדמיה הצרפתית למדעים
קטגוריה:בוגרי אקול נורמל סופרייר
קטגוריה:מתמטיקאים צרפתים
קטגוריה:צרפתים שנולדו ב-1869
קטגוריה:צרפתים שנפטרו ב-1951
לארס אמיל יוהנסן

לארס אמיל יוהנסן (בגרינלנדית: Lars Emil Johansen; נולד ב-24 בספטמבר 1946) הוא פוליטיקאי שכיהן כראש הממשלה השני של גרינלנד, בשנים 1991–1997. יוהנסן היה יו"ר המפלגה הפוליטית סיומוט בין השנים 1987 - 1997. לפני הקמתו של הלאנדסטינג, ייצג את גרינלנד בפרלמנט של דנמרק משנת 1973, תפקיד בו חזר לכהן מ-2001 ועד לשנת 2011.

יוהנסן נולד באישׂורסואיט, יישוב קטן ליד אומאנק שבמחוז קאסויצופ (כיום במחוז אוואנאטה), בנו של הסוחר כריסטיאן יוהנסן והמיילדת אליזבת יוהנסן; אמו הייתה חברת מועצת המדינה הנשית הראשונה בשנים 1959–1975. בשנת 1970, סיים את לימודיו כמורה, ושנה לאחר מכן הוא נבחר למועצת המדינה של גרינלנד, הרשות המקומית החזקה ביותר בגרינלנד לפני הקמתה של הלאנדסטינג (הפרלמנט של גרינלנד).

הוא מונה למפקד במסדר הדני דאנברוג (Dannebrog), ובמסדר הנורווגי המלכותי להצטיינות. כמו כן הוא קיבל שתי מדליות הצטיינות לאומיות מממשלת גרינלנד: זהובה וכסופה.

קטגוריה:פוליטיקאים גרינלנדים
קטגוריה:ראשי ממשלת גרינלנד
קטגוריה:מקבלי נרסורנאט
קטגוריה:ילידי 1946
מועצה אזורית (מקסיקו)

משכן המועצה האזורית של העיר [[וראקרוס.]]
המועצות האזוריות (בספרדית: Municipios, "מוניסיפיוס") הן היחידה השלטונית השנייה במקסיקו, אחרי המדינות. במקסיקו נמצאות למעלה מ-2,400 מועצות אזוריות.

בחלק מן המקרים המועצות האזוריות חופפות כמעט לחלוטין לבירותיהן ואז הן משמשות כעירייה שלהן, ואילו במקרים אחרים המועצות משתרעות על שטחים נרחבים בהרבה ואז הן מתפקדות כמחוזות משנה בתוך המדינות. המועצה האזורית הגדולה ביותר מבחינת שטח היא אנסנדה במדינת באחה קליפורניה, המשתרעת על שטח של למעלה מ-50 אלף קילומטרים רבועים.

==מספר מועצות אזוריות לפי מדינה==
{| class="wikitable sortable"
|-
! מדינה !! מספר מועצות אזוריות
|-
| || 11
|-
| || 5
|-
| || 5
|-
| || 11
|-
| || 122
|-
| || 67
|-
| || 38
|-
| || 10
|-
| || 39
|-
| || 46
|-
| || 81
|-
| || 84
|-
| || 125
|-
| || 125
|-
| || 113
|-
| || 33
|-
| || 20
|-
| || 51
|-
| || 570
|-
| || 217
|-
| || 18
|-
| || 11
|-
| || 58
|-
| || 18
|-
| || 72
|-
| || 17
|-
| || 43
|-
| || 60
|-
| || 212
|-
| || 106
|-
| || 58
|}

==קישורים חיצוניים==

==הערות שוליים==

קטגוריה:מקסיקו: חלוקה מנהלית
*
פירוק פולרי

במתמטיקה, פירוק פולרי (או פירוק UH או פירוק UP) של מטריצה היא הכללה מסוימת של הצגת מספר מרוכב בהצגה פולרית: <math>z = r e^{i \theta}\,</math>.

== הגדרה ומשפט הפירוק ==
כל מטריצה ריבועית A מרוכבת ניתן לכתוב בצורה:
: <math>A = UP</math>, (או <math>A = UH</math>)

כאשר U היא מטריצה אוניטרית, ו-P (או H) היא מטריצה הרמיטית חיובית. 
כאשר המטריצה A הפיכה, הפירוק יחיד, ו-P חיובית לחלוטין.

קשר לשם "פירוק פולרי" ניתן לראות בעובדה ש:
: <math>\det P = r = |\det A|</math>
: <math>\det U = e^{i\theta}</math>
כאשר <math>r</math> ו-<math>\theta</math> ממשיים.

ולכן:
:<math>\det A = \det U\,\det P = re^{i\theta}</math>

== קשר לפירוק לערכים סינגולריים==
קיים קשר הדוק בין פירוק זה לפירוק לערכים סינגולריים.
: <math>A = \tilde{U} \Sigma V^* = \underbrace{\tilde{U} V^*}_{U}\underbrace{V \Sigma V^*}_{P} = UP</math>

==לקריאה נוספת==
<div class="mw-content-ltr">

* 
</div>

==קישורים חיצוניים==
* 

קטגוריה:אלגברה ליניארית
קטגוריה:פירוק מטריצות
יונתן מוצפלדט

יונתן יאקוב ירגן אוטו מוצפלדט (Jonathan Jakob Jørgen Otto Motzfeldt; 25 בספטמבר 1938 - 28 באוקטובר 2010) היה כומר ופוליטיקאי גרינלנדי, נחשב לאחת מהדמויות המובילות בהקמת שלטון הבית של גרינלנד. ראש ממשלת גרינלנד הראשון והשלישי.

==ראשית חייו==
יונתן "יונוק" מוצפלדט נולד בשנת 1938 ביישוב קאסימיוט בדרום גרינלנד, כבן לצייד סרן מוצפלדט (1902 - 1984) ואשתו קירסטן קלמנסן (1904 - 1979)
הוא למד תאולוגיה באוניברסיטת קופנהגן עד 1966, לאחר מכן עבד ככומר בקאקורטוק, גרינלנד עד 1979.

==קריירה פוליטית==
כבר באמצע שנות ה-50 של המאה ה-20, התחיל מוצפלדט את הקרב שלו לאוטונומיה של גרינלנד עם קבוצה של פעילים אינואיטים צעירים. בשנות ה-70 של המאה ה-20 המוקדמות מוצפלדט הפך מעורב בתנועת העצמאות הסוציאל-דמוקרטית סיומוט. לאחר שהעמיד את עצמו בחוד החנית של תהליך האמנציפציה הפוליטי שאוכלוסיית גרינלנד החלה ברצינות בשנות ה-70 המוקדמות, מוצפלדט הפך לשם נרדף לשלטון האוטונומי הגרינלנדי. באותו אופן שבו הוא צעד קדימה על כתפיהם של החלוצים האמיתיים של תנועת העצמאות, הוא השיג כוח כמעט מוחלט באמצעות סדרה של תהליכי טיהור פוליטי מרהיבים ולעיתים קרובות אכזריים. בטיהורים אלה חברים ותיקים כמו לארס אמיל יוהנסן, משה אולסן, לארס קמניץ ואמיל אבלסון נדחקו לשוליים הפוליטיים.

בשנת 1977 הוא נבחר ליו"ר מפלגת סיומוט בפעם הראשונה. בנוסף, הוא כיהן כיו"ר הפרלמנט של גרינלנד בשנים 1979 - 1988, 1997 ו-2003 - 2008.

ב-1 במאי 1979, הפך מוצפלדט לראש הממשלה הראשון של גרינלנד. הוא הוביל את הממשלה יותר מ-11 שנים עד 18 במרץ 1991, כאשר הוא נאלץ להתפטר ולעזוב את הפוליטיקה בגלל בעיית שתייה. עם זאת, הוא זכה במספר תפקידי מפתח בכלכלה של גרינלנד. מוצפלדט זכה בתפקיד ראש הממשלה שוב בשנת 1997. הוא החזיק בתפקיד עד 2002, כאשר הוא נאלץ להכריז על בחירות חדשות בגלל ביקורת רצינית מהפרלמנט (לאנדסטינג) על ניהול הכלכלה של גרינלנד. הנס אנוקסן נבחר להיות ראש ממשלת גרינלנד ב-14 בדצמבר 2002. יוסף מוצפלדט, מנהיג אינואיט אטקטיגיט, הפך לסגן ראש הממשלה בממשלה החדשה.

מוצפלדט היה אז שוב יו"ר הפרלמנט של גרינלנד. בתפקיד זה הוא סימן עצמו בעיקר כדמות נסיגה פוליטית שלא הצליחה לתרום באופן חיובי להתפתחות הפוליטית המתמשכת של גרינלנד.

מוצפלדט התפטר מתפקיד יו"ר הפרלמנט של גרינלנד ב-18 בינואר 2008 על רקע טענות שהוא מישש עובדת ציבור שדיווחה עליו למשטרה. מוצפלדט הכחיש. התיק בוטל, ללא כתבי אישום. חברת המפלגה רות היילמן החליפה אותו כיו"ר הפרלמנט.

באביב 2009 נפגע מוצפלדט משערורייה גדולה של שימוש לרעה בכספי ציבור למטרות פרטיות. עיתון AG תיעד שעד 2008 הוא היה משלם את שכרו הממשלתי לארוחות פרטיות. כמו כן, הקופה הציבורית שילמה כאשר הוא קנה כמויות גדולות של אלכוהול. הוא לא נבחר מחדש בבחירות לפרלמנט ב-2 ביוני 2009.

==מותו==
מוצפלדט מת ב-28 באוקטובר 2010, בגיל 72, מדימום מוחי. בעת מותו מוצפלדט היה הנשיא של המועצה הנורדית המערבית.

==חיים אישיים==
בשנת 1992,התחתן יונתן מוצפלדט עם כריסטיאנה גודרון גודמנדסדוטיר (נולדה ב-1951) מאיסלנד. לא היו להם ילדים. עם זאת, מזוגיות קודמת עם מארגיט קוק פטרסן, נולדו לו שני ילדים: קארן מוצפלדט (נולדה ב-1966) וקלאוס מוצפלדט (נולד ב-1969). שחקן הכדוריד הגרינלנדי האנס פיטר מוצפלדט-קייד , הוא אחיינו של מוצפלדט.

==קישורים חיצוניים==

== הערות שוליים ==

קטגוריה:פוליטיקאים גרינלנדים
קטגוריה:ראשי ממשלת גרינלנד
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:אינואיטים גרינלנדים
קטגוריה:מקבלי נרסורנאט
קטגוריה:ילידי 1938

קטגוריה:נפטרים ב-2010
ראש ממשלת גרינלנד

ראש ממשלת גרינלנד (בגרינלנדית: Naalakkersuisut siulittaasuat) הוא המנהל את ממשלת גרינלנד, מדינה אוטונומית ששייכת לדנמרק. 

ראש הממשלה הוא בדרך כלל גם ראש המפלגה הגדולה ביותר בפרלמנט של גרינלנד. ראש הממשלה הראשון יונתן מוצפלדט קיבל את תפקידו בעקבות נתינת האוטונומיה מדנמרק לממשלה הגרינלנדית ב-1979.

ראש הממשלה הנוכחי (החל מ-23 באפריל 2021) הוא מוצי בואורופ אגדה ממפלגת אינואיט אטקטיגיט.

==ראשי הממשלה==
{| class="wikitable"
!מספר
!נכנס לתפקיד
!עזב את התפקיד
!תמונה
!שם
!מפלגה
!בחירות
|-
|1
|1 במאי 1979
|18 במרץ 1991
|לא ממוסגר
|יונתן מוצפלדט
|סיומוט
|1979
1983

1984

1987
|-
|2
|18 במרץ 1991
|19 בספטמבר 1997
|
|לארס אמיל יוהנסן
|סיומוט
|1991
1995
|-
|1 (כהונה שנייה)
|19 בספטמבר 1997
|14 בדצמבר 2002
|לא ממוסגר
|יונתן מוצפלדט
|סיומוט
|1999
|-
|3
|14 בדצמבר 2002
|12 ביוני 2009
|
לא ממוסגר
|הנס אנוקסן
|סיומוט
|2002
2005
|-
|4
|12 ביוני 2009
|5 באפריל 2013
|
לא ממוסגר
|קופיק קלייסט
|אינואיט אטקטיגיט
|2009
|-
|5
|5 באפריל 2013
|30 בספטמבר 2014
|
לא ממוסגר
|אלקה האמונד
|סיומוט
|2013
|-
|6
|30 בספטמבר 2014
|23 באפריל 2021
|
לא ממוסגר
|קים קילסן
|סיומוט
|2014
2018
|-
|7
|23 באפריל 2021
|
|
|מוצי בואורופ אגדה
|אינואיט אטקטיגיט
|2021
|}

==קישורים חיצוניים==

* 

*
קטגוריה:גרינלנד: פוליטיקה
טל מעבי

טל מעבי (נולד ב-15 במאי 1985) הוא כדורגלן עבר ישראלי ששיחק בעמדת המגן השמאלי.

==קריירה==
מעבי התחיל את הקריירה שלו במחלקת הנוער של מכבי חיפה אך מלבד שתי הופעות בגביע הטוטו לא שיחק במדי הקבוצה הבוגרת במשחקים רשמיים. בקיץ חתם במכבי הרצליה מליגה הלאומית, ועמה העפיל לליגת העל. בסיום העונה חתם בהפועל אשקלון מהליגה הלאומית, עמה הגיע לגמר גביע המדינה בה הפסידה הקבוצה להפועל תל אביב, אך בתום העונה ירדה הקבוצה לליגה הארצית ומעבי עזב את המועדון.

בקיץ 2007 חתם מעבי במכבי נתניה מליגת העל. את הופעת הבכורה שלו בליגת העל ערך ב-29 בספטמבר 2007, במשחק מול מועדון ספורט אשדוד. ב-1 בדצמבר 2007 הבקיע את שער הבכורה שלו בקריירה, בניצחון 1–2 על בני יהודה תל אביב. בתום העונה המועדון סיים במקום השני והשיג את הכרטיס למוקדמות גביע אופ"א. ב-13 במאי 2009 החמיץ את הפנדל האחרון בחצי גמר גביע המדינה נגד מכבי חיפה, ונתניה הודחה בשלב הזה. בעונת הפך מעבי לשחקן הרכב פותח בנתניה, ובתום העונה עזב את המועדון אחרי ארבע שנים.

ב-22 במאי 2011 חתם מעבי במכבי פתח תקווה, עמה ירד בתום העונה לליגה הלאומית. לקראת עונת חתם בהפועל רמת גן, העולה החדשה לליגת העל, עמה זכה בגביע המדינה, אך בתום העונה ירד עם הקבוצה לליגה הלאומית. לקראת עונת חתם במכבי יפו מליגה א' ועזר לקבוצה להישאר בליגה. ב-25 ביוני 2015 חתם במכבי שעריים, אך שוחרר מהמועדון לפני תחילת העונה וחתם בבית"ר כפר סבא.

==תארים==
; הפועל רמת גן
*גביע המדינה: 

==חיים אישיים==
לאחר פרישתו מהקריירה החל מעבי לעבוד כסוכן ביטוח.

==קישורים חיצוניים==

==הערות שוליים==

קטגוריה:מגני כדורגל ישראלים
קטגוריה:כדורגלני מכבי חיפה
קטגוריה:כדורגלני מכבי הרצליה
קטגוריה:כדורגלני הפועל אשקלון
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:כדורגלני הפועל רמת גן
קטגוריה:כדורגלני מכבי יפו
קטגוריה:כדורגלני בית"ר כפר סבא
קטגוריה:חיפה: כדורגלנים
קטגוריה:ישראלים שנולדו ב-1985
מדד תל אביב טכנולוגיה

מדד תל אביב טכנולוגיה הוא מדד המייצג את השינוי המצרפי של מחיריהן של מניות חברות ציבוריות הנסחרות בבורסה לניירות ערך בתל אביב הנכללות בענף הטכנולוגיה (ראו להלן), ועומדות בתנאי הסף של המדד.

ענף הטכנולוגיה כולל את החברות העוסקות בשירותי מידע, בתחומי התוכנה והאינטרנט, בפיתוח וייצור בתחומי האלקטרוניקה והאופטיקה, בפיתוח ייצור ושיווק של מערכות וציוד תקשורת, וכן חברות העוסקות בתחום טכנולוגי ועיקר פעילותן בשוק הביטחוני או הצבאי.

ערך המדד מחושב ומפורסם על ידי הבורסה בזמן המסחר מדי 15 שניות, ומשקלן היחסי של המניות במדד מתעדכן מדי יום על פי שווי השוק שלהן, אך לא יותר ממשקל של 5% למנייה בודדת. הרכב המדד מתעדכן פעמיים בשנה ביום חמישי הראשון בחודשים פברואר ואוגוסט.

המדד הושק על ידי הבורסה לניירות ערך בתל אביב ב-3 באפריל 2011. מדד הבסיס בעת ההשקה היה שווה למדד סוף יום של מדד תל-טק ביום 31 במרץ 2011.

מדד תל אביב טכנולוגיה, יחד עם מדד ביומד, מהווים את מדד תל אביב בלוטק.

== הרכב המדד ==

== קישורים חיצוניים ==
*[https://www.tase.co.il/he/market_data/index/169/major_data מדד ת"א טכנולוגיה], באתר הבורסה לניירות ערך בתל אביב

==הערות שוליים==

טכנולוגיה